Idioma: en llingua asturiana y castellana
Espléndidu álbum fotográficu de los castilletes de la Montaña Central Asturiana.
La cantidá más pequeña pa esti llibru ye 1
Castilletes de pozos mineros de la Montaña Central Asturiana
Espléndidu álbum fotográficu de los castilletes de la Montaña Central Asturiana.
Name of your friend * :
E-mail address of your friend * :
#000001
Los castilletes mineros miren pal cielu, pero tán bien afitaos na tierra. Na tierra llento d’Asturies. De les sos coraes el ser humanu sacó demientres años tonelaes de carbón y otros minerales. Homes, muyeres, nenos y animales trabayaron duro por elles pa ganar el pan escaso de cada día y, de regalu, davezu, la enfermedá y la muerte.
#000006
Anguaño son poques les mines que se caltienen abiertes, pero los castilletes siguen alcordando’l pasáu de la que miren pal futuru. Dellos medio esbarrumbaos, otros ferruñosos y rodiaos de bardiales. Munchos, tamién, puxando por siguir siendo útiles, reclamando xera: testigos silentes d’otros díes, son güei testimoniu privilexáu d’una dómina heroica y negra que, puestos en valor, pueden ser quien a da-y a Asturies dalgo de la riqueza perdida col pieslle de les esplotaciones mineres.
#000007
Como padrimoniu industrial de gran valir, los castilletes mineros esperen la oportunidá d’amosase a quien viaxe a estes tierres d’orbayu y verde, de castañales y peñes calices, arguyosos del so pasáu y sabiéndose parte importante de los díes por venir: construyir rutes turístiques que los xunten ente la mirada plasmada de quien los ve per vez primera, illuminar la so fisionomía de xigantes de fierro, abellugar espectáculos o representase a sigo mesmos... Too, menos querer morrer como molinos vencíos pol tiempu y el ferruñu.
#000009
Espléndidu album fotográficu de los castilletes de la Montaña Central Asturiana. Toos ellos acompañaos d'una ficha técnica y un rellatu.
#000010